
PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 10 din 07.04.2017

Au participat membrii Consiliului de Observatori: Nicolae SPĂTARU, Stela NISTOR, Vitalie ȚAPEȘ, Ludmila VASILACHE, Marina ȚURCAN, Lilia GUREZ.

Au asistat:
Mircea Surdu, director TV;

Svetlana Cojocaru, director Departament Multimedia;
Petru Sinica, șef Serviciu resurse umane;

Victor Buţu, șef Serviciu juridic.
Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 6 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 15:00: „PRO” 6 voturi (N. Spătaru, V. Țapeș, L. Vasilache, M. Țurcan, S. Nistor, L. Gurez).
        S-a pus la vot Ordinea de zi, cu următoarele chestiuni:
1. Raportul de activitate a Departamentului Multimedia al IPNA Compania “Teleradio-Moldova” pe primele trei luni ale anului 2017.
2. Examinarea sesizărilor recepționate de către Consiliul de Observatori.
3. Diverse.
S-a votat: ”PRO” – 6 voturi (N. Spătaru, V. Țapeș, L. Vasilache, M. Țurcan, S. Nistor, L. Gurez). 

Se pune în discuție chestiunea cu nr. 1 - Raportul de activitate a Departamentului multimedia al IPNA Compania “Teleradio-Moldova” pe primele trei luni ale anului 2017.
Preşedintele Consiliului de Observatori, dl Nicolae Spătaru, a oferit cuvântul dnei Svetlana Cojocaru, directorul Departamentului Multimedia, care a vorbit despre activitatea Departamentului Multimedia al IPNA Compania “Teleradio-Moldova” pe primele trei luni ale anului 2017, despre volumul materialelor multimedia pentru fiecare pagină tematică și despre numărul de vizitatori și prezența pe rețelele de socializare, precizând faptul că cele mai importante surse de căutare sunt rețelele sociale, în special Facebook. Faptul că utilizatorii ajung pe site-ul www.trm.md prin intermediul motoarelor de căutare, în baza cuvintelor cheie facilitează în primul rând accesul la produsele Companiei pentru un număr mai mare de utilizatori, atât din țară, cât și de peste hotarele ei.
Dna Cojocaru a menționat că Departamentul multimedia se confruntă cu câteva probleme tehnice, ceea ce duce la scăderea numărului de vizitatori.

Dnul Nicolae Spătaru a dorit să știe dacă de la prezentarea ultimului raport al Departamentului Multimedia s-a reușit implementarea unor metode noi în activitatea Departamentului. 
Dna Cojocaru a spus că încă se lucrează și se depun eforturi în vederea îmbunătățirii metodelor de lucru și creșterii numărului de vizitatori. 

Dna Lilia Gurez a întrebat dacă numărul vizitatorilor înregistrat în perioada ianuarie-martie 2017 este mai mic sau mare față de cel din aceeași perioadă a anului precedent.
Dna Cojocaru a spus că este o diferență minimă, iar numărul de vizitatori ar putea crește dacă ar fi rezolvate câteva probleme tehnice, care diminuează operativitatea site-ului.

Dna Gurez a dorit să știe care versiune a site-ului este cea mai accesată: română, rusă sau engleză.
Dna Cojocaru a spus că cea mai accesată versiune este cea în limba rusă.

Dna Ludmila Vasilache a propus ca Departamentul Multimedia să colaboreze cu Serviciul Marketing și vânzări, în vederea elaborării unei noi strategii pentru dezvoltarea site-ului și creșterea numărului de vizitatori.

Dnul Petru Sinica, șeful Serviciului resurse umane, a propus modificarea fișei de post a unor angajați din cadrul Serviciului Marketing și vânzări, prin includerea unor noi atribuții care ar facilita colaborarea cu Departamentul Multimedia și creșterea calității muncii.

Dna Gurez a propus să se ofere Departamentului Multimedia o perioadă de două luni pentru ca acesta să identifice noi strategii care ar duce la creșterea numărului de vizitatori.
       Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se ia act de Raportul de activitate a Departamentului Multimedia al IPNA Compania “Teleradio-Moldova” pe primele trei luni ale anului 2017.
2. Departamentul Multimedia va prezenta Consiliului de Observatori, în termen de două luni, un nou raport cu privire la rezultatele obținute ca urmare a implementării unor noi strategii care ar duce la creșterea numărului de vizitatori.
3. Raportul de activitate a Departamentului Multimedia al IPNA Compania “Teleradio-Moldova” pe primele trei luni ale anului 2017 este parte integrantă a prezentei hotărâri.
4. Hotărârea intră în vigoare în ziua adoptării.

S-a votat: „PRO” - 6 voturi (N. Spătaru, V. Țapeș, L. Vasilache, M. Țurcan, S. Nistor, L. Gurez).

Se pune în discuție chestiunea cu nr. 2 - Examinarea sesizărilor recepționate de către Consiliul de Observatori.
Preşedintele Consiliului de Observatori, dl Nicolae Spătaru, a informat membrii CO prezenți la ședință că din partea Comisiei parlamentare cultură, educație, cercetare, tineret, sport și mass-media a venit o sesizare ce conține date despre un pretins litigiu din cadrul IPNA Compania „Teleradio-Moldova”. După ce sesizările au fost examinate, membrii CO au constatat că problemele expuse în scrisoare țin nemijlocit de competența administrației Companiei „Teleradio-Moldova”.
Membrii Consiliului de Observatori vor informa Comisia parlamentară cultură, educație, cercetare, tineret, sport și mass-media despre rezultatele examinării problemelor abordate.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se ia act de sesizarea Comisiei parlamentare cultură, educație, cercetare, tineret, sport și mass-media nr. 1/21 din 24.03.2017.

2. Consiliul de Observatori va da un răspuns Comisiei parlamentare cultură, educație, cercetare, tineret, sport și mass-media în conformitate cu legislația în vigoare.

3. Sesizarea Comisiei parlamentare cultură, educație, cercetare, tineret, sport și mass-media nr. 1/21 din 24.03.2017 este parte integrantă a prezentei hotărâri.
4. Hotărârea intră în vigoare în ziua adoptării.

S-a votat: „PRO” - 6 voturi (N. Spătaru, V. Țapeș, L. Vasilache, M. Țurcan, S. Nistor, L. Gurez).
Durata şedinţei: 15:00-17:00.
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                     Emmanuela CERNEI

3

